ກຊສ ເລັ່ງສ້າງຄວາມອາດສາມາດທາງດ້ານ ວຽກງານ ຂ່າວສານ ແລະ ປະຊາສໍາພັນ ໃຫ້ແກ່ ພະນັກ ງານ ວິຊາການ ໃນຂະແໜງການຂອງຕົນ.
ໃນວັນທີ 17 ກັນຍາ 2018 ຫ້ອງການ ກະຊວງ ຊັບພະຍາກອນທໍາມະຊາດ ແລະ ສິ່ງແວດ ລ້ອມ ໄດ້ຈັດກອງປະຊຸມ ສ້າງຄວາມເຂັ້ມແຂງ ທາງດ້ານວຽກຂ່າວສານປະຊາສໍາພັນ ຂອງ ຂະແໜງການ ຊັບພະຍາກອນທໍາມະຊາດ ແລະ ສິ່ງແວດລ້ອມ. ກອງປະຊຸມດັ່ງໄດ້ຈັດຂື້ນທີ່ ຫ້ອງປະຊຸມ ກຊສ, ໂດຍການເປັນປະທານຂອງ ທ່ານ ຄໍາພັນ ນັນທະວົງ, ຫົວໜ້າ ຫ້ອງການ ກະຊວງ ຊັບພະ ຍາກອນທໍາມະຊາດ ແລະ ສິ່ງແວດລ້ອມ. ເຂົ້າຮ່ວມໃນກອງປະຊຸມໃນຄັ້ງນີ້ມີ ວິຊາການຈາກແຕ່ລະກົມ, ກອງ, ສູນ ແລະ ສະຖາບັນ, ນອກນັ້ນຍັງມ ພະນັກງານວິຊາການຈາກ ພະແນກ ຊັບພະຍາກອນທໍາມະຊາດ ແລະ ສິ່ງແວດລ້ອມ ນະຄອນຫຼວງວຽງຈັນ ມີຄົນເຂົ້າຮ່ວມທັງໝົດ 48 ຄົນ.
Read more: ກຊສ ເລັ່ງສ້າງຄວາມອາດສາມາດທາງດ້ານ ວຽກງານ ຂ່າວສານ ແລະ ປະຊາສໍາພັນ ໃຫ້ແກ່ ພະນັກ ງານ ວິຊາການ...
ສ້າງຂະບວນການອອກແຮງງານເຮັດອານາໄມລວມ ຢູ່ຖະໜົນວຽງຈັນ 450 ປີ
ໃນຕອນເຊົ້າ ວັນເສົາທີ 15 ກັນຍາ 2018 ພະນັກງານແຕ່ລະຂະແໜງ ອ້ອມຂ້າງພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ນະຄອນຫຼວງວຽງຈັນ ໄດ້ຮ່ວມກັນສ້າງຂະບວນການອອກແຮງງານ ເຮັດອານາໄມລວມ ຢູ່ຖະໜົນວຽງຈັນ 450 ປີ ເພື່ອເປັນການຕ້ອນຮັບວັນອານາໄມໂລກ ຄົບຮອບ 10 ປີ ແລະ ສືບຕໍ່ຈັດຕັ້ງປະຕິບັດເນື້ອໃນ 6 ສໍ ຂອງອົງຄະນະພັກ ນະຄອນຫຼວງວຽງຈັນ ໃຫ້ປະກົດຜົນເປັນຈິງ ຢ່າງເປັນຂະບວນການຟົດຟື້ນ ໂດຍມີ 03 ອົງ ການຈັດຕັ້ງມະຫາຊົນ ແມ່ຍິງ, ຊາວໜຸ່ມ ແລະ ກຳມະບານ ເຂົ້າຮ່ວມຢ່າງພ້ອມພຽງ.
Read more: ສ້າງຂະບວນການອອກແຮງງານເຮັດອານາໄມລວມ ຢູ່ຖະໜົນວຽງຈັນ 450 ປີ
ກອງປະຊຸມປຶກສາຫາລືກ່ຽວກັບວຽກງານຂື້ນທະບຽນອອກໃບຕາດິນຂອງ ເມືອງນາຊາຍທອງ
ໃນວັນທີ 14 ກັນຍາ 2018 ໄດ້ເປີດກອງປະຊຸມຢູ້ທີ່ຫ້ອງການຊັບພະຍາກອນທຳມະຊາດ ແລະ ສິ່ງແວດລ້ອມ ເມືອງນາຊາຍທອງ ໂດຍພາຍໃຕ້ການເປັນປະທານຂອງທ່ານຄຳຕັນ ແກ້ວຫາວົງ ຫົວໜ້າຫ້ອງການຊັບພະຍາກອນທຳມະຊາດ ແລະ ສິ່ງແວດລ້ອມ ເມືອງນາຊາຍທອງ. ເພື່ອປຶກສາຫາລືກ່ຽວກັບການວາງແຜນລົງສຳຫຼວດວັດແທກຂື້ນທະບຽນອອກໃບຕາດິນ 5 ບ້ານເປົ້າໝາຍຄື: ບ້ານປັກແຮດ, ບ້ານນາຍາງ, ບ້ານອ່າງນ້ຳຫຸມ, ບ້ານໂພນທອງ ແລະ ບ້ານໂພສີ. ເພື່ອເຮັດໃຫ້ວຽກງານດັ່ງກ່າວປະຕິບັດໄດ້ຕາມຕົວເລກແຜນການ.
Read more: ກອງປະຊຸມປຶກສາຫາລືກ່ຽວກັບວຽກງານຂື້ນທະບຽນອອກໃບຕາດິນຂອງ ເມືອງນາຊາຍທອງ
ກອງປະຊຸມເປີດກ້ວາງຂອງ ພະແນກ ຊັບພະຍາກອນທໍາມະຊາດ ແລະ ສິ່ງແວດລ້ອມ ນະຄອນຫຼວງວຽງຈັນ
ໃນວັນທີ 13 ກັນຍາ 2018 ໄດ້ຈັດກອງປະຊຸມລາຍງານ ວຽກພັກ ແລະ ວຽກລັດ ປະຈໍາເດືອນ ສີງຫາ 2018 ແລະ ທິດທາງເດືອນ ກັນຍາ 2018 ຕໍ່ກອງປະຊຸມ ຄະນະພັກຮາກຖານ, ຄະນະພະແນກ. ພາຍໃຕ້ການເປັນ ປະທານ ຂອງ ທ່ານ ບຸນທາມ ພຸດທະວົງສາ ຄະນະພັກ ນະ ຄອນຫຼວງວຽງຈັນ, ເລຂາຄະນະພັກຮາກຖານ, ຫົວໜ້າ ພະແນກ ຊັບພະຍາກອນທໍາມະຊາດ ແລະ ສິ່ງແວດລ້ອມ ນະຄອນຫຼວງວຽງຈັນ. ໂດຍມີ 03 ອົງ ການຈັດຕັ້ງມະຫາຊົນພາຍໃນ ພະແນກ, ຫົວໜ້າ 08 ຂະແໜງ ແລະ ຫົວໜ້າ ຫ້ອງການ ຊັບພະຍບາກອນທໍາມະຊາດ 09 ເມືອງອ້ອມຂ້າງ ພະແນກ ເຂົ້າຮ່ວມ ແລະ ລາຍງານກ່ຽວກັບສະພາບການຈັັດຕັ້ງປະຕິບັດໃນໄລຍະ 01 ເດືອນຜ່ານມາ ແລະ ແຜນການ ຈັດຕັ້ງປະຕິບັດໃນເດືອນຕໍ່ໜ້າ ໃຫ້ຄະນະພັກ, ຄະນະພະແນກ ເພື່ອຮັບຊາບ ແລະ ໃຫ້ທິດຊີ້ນໍາໃນການຈັດຕັ້ງປະຕິບັດຂອງແຕ່ລະວຽກ ງານໃຫ້ໄດ້ຮັບຜົນສູງສຸດ ແລະ ນອກຈາກນັ້ນເພີ່ນກະໄດ້ໃຫ້ໂອກາດ ວິຊາການ ຂອງ ຂະແໜງ ຂໍ້ມູນ-ຂ່າວສານ ໄດ້ລາຍງານກ່ຽວກັບຜົນ ສໍາເລັດໃນການນໍາໃຊ້ ແລະ ເອົາຂ່າວເຄື່ອນໄຫວຕ່າງໆພາຍໃນ ພະແນກ ລົງໃນ ເວັບໄຊ ພະແນກ ຊັບພະຍາກອນທໍາມະຊາດ ແລະ ສິ່ງ ແວດລ້ອມ ນະຄອນຫຼວງວຽງຈັນ (vte.monre.gov.la) ແລະ Facebook: ພະແນກ ຊັບພະຍາກອນທໍາມະຊາດ ແລະ ສິ່ງແວດລ້ອມ ນະ ຄອນຫຼວງວຽງຈັນ.
Read more: ກອງປະຊຸມເປີດກ້ວາງຂອງ ພະແນກ ຊັບພະຍາກອນທໍາມະຊາດ ແລະ ສິ່ງແວດລ້ອມ ນະຄອນຫຼວງວຽງຈັນ
Page 1 of 3